
				      Z   A  P  I  S  N  I  K

s 11. sjednice Upravnog vijeća Zavoda za javno zdravstvo Karlovačke županije, održane dana 4. kolovoz 2026., s početkom u 15,15 sati u predavaonici, I kat,  ul. dr. Vladka Mačeka 48, Karlovac.


				D N E V N I   R E D


1. Usvajanje zapisnika sa 10. sjednice Upravnog vijeća Zavoda za javno zdravstvo      Karlovačke županije. 

2. Donošenje Odluke o imenovanju ravnatelja Zavoda za javno zdravstvo Karlovačke 
županije po raspisanom natječaju, na mandat od  4 godine.

3. Različito. 
 

Predloženi dnevni red je usvojen.


ODLUKE:

	                               Točka 1.

Usvaja se zapisnik sa 10. sjednice Upravnog vijeća Zavoda za javno zdravstvo Karlovačke županije, bez primjedbi. 
 
 	Točka  2. 
 
1.  Branko Zoretić, mag. oec., imenuje se za ravnatelja Zavoda za javno zdravstvo Karlovačke županije, na mandat od 4 godine.
2. Branko Zoretić, mag. oec., započet će s obnašanjem dužnosti ravnatelja Zavoda za javno zdravstvo Karlovačke županije počev od 1. 10. 2026.
3. Temeljem ove Odluke predsjednik Upravnog vijeća zaključit će s Brankom Zoretić, mag. oec., ugovor o radu za obnašanje dužnosti ravnatelja Zavoda za javno zdravstvo Karlovačke županije, na mandat od 4 godine.

Obrazloženje
Sukladno odluci Upravnog vijeća, natječaj za imenovanje ravnatelja Zavoda za javno zdravstvo Karlovačke županije, na mandat od 4 godine raspisan je u Narodnim novinama br. 78/2026, Zavodu za zapošljavanje, web stranici i oglasnoj ploči Zavoda. 
Rok za podnošenje zamolbi bio je od 20.7. 2026. do 27.7.2026. 

U otvorenom roku zamolbu je podnio jedan kandidat, Branko Zoretić, mag. oec. koji sada obnaša dužnost ravnatelja Zavoda.
Predsjednik Upravnog vijeća otvorio je zamolbu, te je Upravnom vijeću uz poziv za sjednicu dostavljen sken zamolbe, Program rada za mandatno razdoblje, potvrdnica o stečenim kompetencijama iz područja upravljanja u zdravstvu, kao i izvješće s pregledom dokumentacije tražene natječajem i dokumentacije priložene uz zamolbu. 
Upravno vijeće izvršava uvid u zamolbu i svu priloženu dokumentaciju, te konstatira da je zamolbi priložena sva dokumentacija tražena natječajem. Nadalje, Upravno vijeće utvrđuje da Branko Zoretić, mag. oec. u cijelosti ispunjava sve uvjete natječaja. 
Upravno vijeće također konstatira da je Branko Zoretić, mag. oec., uspješno obnašao dužnost ravnatelja Zavoda za javno zdravstvo Karlovačke županije u razdoblju od 1.10.2020. do 10.10.2021., te od 1.10.2022. pa nadalje (koji mandat još uvijek traje), te da je tijekom obnašanja dužnosti ravnatelja iskazao potrebne upravljačke i organizacijske kvalitete za obnašanje ove dužnosti.
Predsjednik Upravnog vijeća dao je na glasovanje prijedlog za imenovanje Branka Zoretić, mag. oec. za ravnatelja Zavoda za javno zdravstvo Karlovačke županije. Nakon provedenog glasovanja, utvrđuje se da su “ZA” prijedlog glasovali svi članovi Upravnog vijeća i da je jednoglasno donešena odluka o imenovanju Branka Zoretić, mag. oec., za ravnatelja Zavoda za javno zdravstvo Karlovačke županije, na mandat od 4 godine.
Slijedom iznijetog, donijeta je odluka kao u dispozitivu.
Uputa o pravnom lijeku: Protiv ove Odluke svaki kandidat može u roku od 15 dana od dana njenog prijema podnijeti tužbu nadležnom sudu. Odluka se može pobijati zbog bitne povrede postupka ili zbog toga što izabrani  kandidat ne ispunjava uvjete koji su objavljeni u natječaju. U tu svrhu može se pregledati natječajni materijal.	
           ------------------
 	Točka  3. 
Jelica Magdić, dr. med. spec., zamjenica ravnatelja, iznosi informaciju o obavljanju zdravstvenih pregleda stranih radnika.
                                                          ------------------

